open-index/open-wikipedia-markdown huggingface dataset:
Colombo (täsmennyssivu)

**Colombo** voi tarkoittaa seuraavia asioita: 

* Colombo, Sri Lankan suurin kaupunki
* Colombo, kaupunki Paranán osavaltiossa Brasiliassa
* Colombo, Kuun kraatteri
* Colombo, Lissabonissa sijaitseva kauppakeskus
* *[[HMS Colombo]]*, Britannian kuninkaallisen laivaston risteilijä
* Colombo, yksi New Yorkin järjestäytyneen rikollisuuden viidestä perheestä.

## Henkilöitä
Sukunimen Colombo kantajia:
* Alberto Colombo (1946–2024), italialainen Formula 1 -kuljettaja
* Bartolomeo Colombo (k. 1514 tai 1515), italialainen tutkimusmatkailija, kartografi ja kosmografi
* Cristoforo Colombo, **Kristoffer Kolumbus** (1451–1506), genovalainen löytöretkeilijä ja tutkimusmatkailija
* Emilio Colombo (1920–2013), Italian elinikäinen senaattori ja pääministeri
* Gianni Colombo (1937–1993), italialainen taiteilija
* Gioacchino Colombo (1903–1998), italialainen automoottoreiden suunnittelija
* Giovanni Battista Innocenzo Colombo (1717–1801), sveitsiläinen arkkitehti ja taidemaalari 
* Giovanni Colombo (1902–1992), italialainen kirkonmies
* Giuseppe Colombo (”Bepi”, 1920–1984), italialainen matemaatikko
* Joe Colombo (1930–1971), italialainen teollinen muotoilija
* Joseph Colombo (1923–1978), yhdysvaltalainen rikollisjohtaja
* Jürgen Colombo (s. 1949), saksalainen ratapyöräilijä ja olympiavoittaja
* Marcelo Daniel Colombo (s. 1961), argentiinalainen katolinen piispa
* María Colombo (s. 1962), argentiinalainen maahockeypelaaja
* Pietro Salvatore Colombo (1922–1989), italialais-somalialainen katolinen piispa 
* Realdo Colombo (1516–1559), italialainen anatomian professori ja kirurgi
* Roberto Colombo (1927–1957), italialainen ratamoottoripyöräilijä
* Scipio Colombo (1910–2002), italialainen baritoni

### Jalkapalloilijoita
* Angelo Colombo (s. 1961), italialainen
* Corrado Colombo (s. 1979), italialainen
* Julio Colombo (s. 1984), ranskalainen
* Luca Colombo (s. 1984), italialainen
* Riccardo Colombo (s. 1982), italialainen
* Roberto Colombo (s. 1975), italialainen.

## Katso myös
* Columbo (täsmennyssivu)
* Columbus
NW T

**NW T** oli itävalta-unkarilaisen Nesselsdorfer Wagenbaun (NW) valmistama henkilöauto. Se seurasi teknisesti hyvin vastaavaa S4-mallia. Yritys vaihtoi nimensä *Kopřivnická Vozovka*ksi Tšekkoslovakian itsenäistyttyä 1919 ja sen valmistamien autojen nimeksi tuli Tatra. Loppuvaiheessa NW T oli mallinimeltään **Tatra 20**. T-mallista kokoluokkaa ylempänä oli kuusisylinterinen NW U (Tatra 10), joka moottoria lukuun ottamatta vastasi teknisesti T-mallia.

NW T- ja -U-mallit korvasi vuonna 1925 esitelty Tatra 17.

## Teknisiä tietoja

### Moottori

Autossa oli nelisylinterinen, nestejäähdytteinen rivimoottori. Rakenteeltaan se oli erittäin edistyksellinen. Siinä oli kannen yläpuolinen nokka-akseli, joka oli toteutettu erikoisella tavalla: nokka-akselia käytti pystysuora akseli kahden kartiohammaspyöräparin kautta. Palotilat olivat puolipallon muotoiset. Kaasuttimena oli Zenith tai Pallas. Kampiakseli oli laakeroitu kolmesta kohtaa vierintälaakerein. Sytytysjärjestelmässä käytettiin Boschin magneettoa.

Sama moottori oli käytössä myös NW TL-2- ja TL-4-kuorma-autoissa.

### Voimansiirto ja alusta

Vaihteisto oli neliportainen, ja se välitti voiman jäykälle taka-akselille, joka oli jousitettu kahden pitkittäin asennetun, puolielliptisen lehtijousen avulla. Myös etuakseli oli jäykkä ja sen jousituksessa käytettiin samaa ratkaisua. Jarrut olivat mekaanisesti toimivat rumpujarrut, ja ne vaikuttivat taka-akselille.

### Muutokset mallin elinkaaren aikana

Myöhemmin myös etuakselille lisättiin jarrut. Muita parannuksia olivat moottorin yhteyteen tullut sähköinen Boschin valmistama käynnistysmoottori ja käsijarrun sekä vaihteenvalitsimen sijoittaminen korin sisäpuolelle.

## Muunnelmat

NW T oli kallis auto, joka oli suunniteltu vaativille asiakkaille.

Autosta oli useita korimalleja, joita valmistettiin asiakastarpeen mukaan. Näistä on tallessa tehtaan museossa avomallinen kilpa-auto sekä paloauto. Kilpa-auto on sama yksilö jolla Josef Veřmiřovský osallistui Ecce homo -ralliin Šternberkissä Olomoucin lähellä.

NW T:n omistajiin lukeutui myös Itävalta-Unkarin keisari Kaarle I, jonka auto toimitettiin vuonna 1917.

## Ensimmäinen maailmansota

Vuosina 1914–1917, ensimmäisen maailmansodan aikana, NW myi Itävalta-Unkarin asevoimille 100 kappaletta T- ja U-mallin henkilöautoja. Myöhemmin toimitetuista määristä ei ole säilynyt tietoja, mutta määrät vähenivät sodan loppua kohti.

## Lähteet

## Aiheesta muualla

* Teknisiä tietoja ja kuvia NW T:stä.
Arto Järvelä

**Arto Järvelä** (s. 1964 Hattula) on kaustislaiseen pelimannisukuun kuuluva kansanmuusikko. Hänen instrumenttejaan ovat muun muassa viulu, avainviulu, mandoliini ja jouhikko. Hän on soittanut lukuisissa kokoonpanoissa, kuten seuraavissa: JPP, Järvelän pelimannit, Tallari, Koinurit, Pinnin pojat, Niekku, Ampron prunni, Salamakannel ja Helsinki Mandoliners. Arto Järvelä on opettanut myös Sibelius-Akatemian kansanmusiikin osastolla.

## Lähteet

## Aiheesta muualla
*http://www.musicfinland.com/arto/ 
*Arto Järvelä säveltäjänä - Fono.fi
Lars Winnerbäck

**Lars Winnerbäck** (s. 19. lokakuuta 1975 Tukholma) on ruotsalainen muusikko. Hän kirjoittaa ja esittää laulunsa ruotsiksi. Winnerbäck aloitti punkyhtyeessä, mutta nykyisin hänet voi luokitella rocktrubaduuriksi. 

Winnerbäck on saanut palkintoja ja huomionosoituksia, kuten Grammis-palkinnon sanoittajana (1999), miesartistina (2001, 2010) ja vuoden kappaleesta (”Om du lämnade mig nu”, 2007). Vuonna 2009 Winnerbäck palkittiin Evert Taube -stipendillä.

## Diskografia

### Albumit
* 1996 *Dans med svåra steg*
* 1997 *Rusningstrafik*
* 1998 *Med solen i ögonen*
* 1999 *Kom*
* 2001 *Singel*
* 2001 *Live – För dig*
* 2003 *Söndermarken*
* 2004 *Vatten under broarna*
* 2005 *Stackars hela Sverige: Bränt krut vol. 1 (Live)*
* 2005 *Bränt Krut vol.2 B-sidor och outgivet*
* 2005 *Lars Winnerbäck & Hovet: Sommarturné 2005 - Live*
* 2006 *Efter nattens bränder* (kokoelma)
* 2007 *Daugava*
* 2008 *Vi var där blixten hittade ner: Bränt krut vol. 3 (Live)*
* 2009 *Over grensen – Det beste 1996–2009* (kokoelma + live-CD, julkaistu Norjassa)
* 2009 *Tänk om jag ångrar mig, och sen ångrar mig igen*

### DVD:t
* 2004 *Live i Linköping (Live)*
* 2008 *Solen i Ögonen* (dokumentti Lars Winnebäckistä)

## Aiheesta muualla

* Virallinen kotisivu
Petri Hakala (muusikko)

**Petri Hakala** (s. 1962) on suomalainen kansanmuusikko, joka on ollut mukana Suomen kansanmusiikkielämässä 1980-luvun puolivälistä lähtien. Soittiminaan mandoliini, oktaavimandoliini, kitara ja viulu hän on ollut mukana mm. seuraavissa yhtyeissä: Korkkijalka, Speed limit, Ottopasuuna, Maria Kalaniemi & Aldargaz, Helsinki Mandoliners, Erik Hokkanen & Lumisudet, Markku Lepistön yhtye sekä duo, Freshet, Tango Orkesteri Unto sekä Grupo Choramba.

Hakala on toiminut 1990-luvun alusta kielisoitinten tuntiopettajana Sibelius-Akatemian kansanmusiikin osastolla, Keski-Pohjanmaan Konservatoriossa ja erilaisilla kansanmusiikkikursseilla sekä konsertoinut edellä mainittujen yhtyeiden kanssa Euroopassa ja Yhdysvalloissa säännöllisesti.

Hakalalta on ilmestynyt kaksi soolo-cd:tä : Kirjo (1999) sekä Trad. (2007). Trad. on levy, jossa erilaiset, mm. irlantilaiset ja amerikkalaiset vaikutteet, yhdistyvät suomalaiseen perinnemateriaaliin. Levystä ilmestyi myös nuottikirja keväällä 2008
## Aiheesta muualla
* My Space
Keith Floyd

**Keith Floyd** (28. joulukuuta 1943 – 14. syyskuuta 2009) oli brittiläinen kokki, joka tuli tunnetuksi televisiosta ja kirjoittamillaan kirjoilla. Hän perusti myös useita ravintoloita.

Floyd syntyi Readingissa, sai yksityisopetusta, työskenteli nuorena *[[Bristol Evening Post]]issa* ja vietti kolme vuotta Britannian armeijassa. Hän avioitui ja erosi neljästi.

Floydin televisiosarjoissa tyylinä oli matkustaa eri puolilla maailmaa ja kokata yksinkertaista paikallista ruokaa usein ulkona auringossa. Floydin tavaramerkkejä olivat rusetti kaulassa ja viinilasi kädessä. Suomessakin 1990-luvun alkupuolelta lähtien nähtyjä Keith Floydin kokki- ja matkaohjelmia ovat *Floyd matkalla pohjoiseen, Floyd Intiassa, Kauhamatka Aasiaan, Kauhamatka Afrikkaan, Kauhamatka Australiaan, Kauhamatka Espanjaan, Kauhamatka Italiaan, Kauhamatka Jenkkilään, Kauhamatka Kaukoitään* ja *Kauhamatka Välimerelle*.

Vuonna 2004 Floyd sai sakot ja 32 kuukautta ajokieltoa kolaroituaan humalassa. Viimeisinä vuosinaan hän sai vakavia terveysvaivoja. Kesällä 2009 hän sairastui suolistosyöpään, johon hän sai leikkaushoitoa ja kemoterapiaa. Saman vuoden syyskuussa hän kuoli sydänkohtaukseen Bridportissa, Dorsetissa.

## Suomennettuja teoksia
**Kaikki kankkusesta – mukana viiden päivän raitisteluohjelma*, Gummerus 1993. .
**Floyd Välimerellä*, Tammi 2001. .

## Lähteet

## Aiheesta muualla
* Keith Floydin muistokirjoitus Helsingin Sanomissa
Bose Corporation

**Bose Corporation** on yhdysvaltalainen äänentoistoalan yritys, jonka Amar Bose perusti vuonna 1964. Yrityksen kotipaikka on Framinghamissa, Massachusettsissa. Yhdysvaltojen lisäksi yrityksellä on toimintoja myös Euroopassa, Kanadassa, Australiassa, Aasiassa ja Etelä-Amerikassa.

Bosen liikevaihto vuonna 2017 oli 3,8 miljardia Yhdysvaltain dollaria. Kotitalouksien lisäksi Bosen äänentoistojärjestelmiä on käytössä muun muassa autoissa, olympiastadioneilla, Broadway-teattereissa ja Sikstuksen kappelissa. Avaruussukkulassa on käytössä Bosen vastamelujärjestelmä.

## Lähteet

## Aiheesta muualla
Ed Begley

**Edward ”Ed” James Begley** (25. maaliskuuta 1901 Hartford, Connecticut &ndash; 28. huhtikuuta 1970 Los Angeles, Kalifornia) oli yhdysvaltalainen näyttelijä. Hän sai parhaan miessivuosan Oscar-palkinnon vuoden 1962 elokuvasta *[[Nuoruuden suloinen lintu]]*. Muita Begleyn elokuvia olivat muun muassa *[[Valamiesten ratkaisu]]* (1957) ja *[[Hirttäkää heidät!]]* (1968)

Radiossa Begleyllä oli nimirooli kuunnelmasarjassa *[[Charlie Chan]]*, ja hän esiintyi vierailijana muun muassa *[[Rocky Fortune]]ssa*. Ed Begleyn poika on näyttelijä Ed Begley Jr.

## Lähteet

## Aiheesta muualla

*
Neneh Cherry

**Neneh Cherry** (oikealta nimeltään **Neneh Marianne Karlsson**, s. 10. maaliskuuta 1964) on ruotsalainen laulaja, lauluntekijä ja rap-muusikko. 

Hänen isänsä on sierraleonelainen rumpali Ahmadu Jah, äitinsä ruotsalainen maalari ja tekstiilitaiteilija Monica Karlsson, ja isäpuolensa oli jazztrumpetisti Don Cherry. Neneh Cherryn sisarukset ovat myös tunnettuja muusikoita: Titiyo Jah, joka on Karlssonin sisarpuoli, ja Eagle-Eye Cherry, joka on Karlssonin velipuoli.
__NOTOC__
## Diskografia
### Albumit
#### Soolojulkaisut
* *[[Raw Like Sushi]]* (1989)
* *[[Homebrew]]* (1992)
* *[[Man (Neneh Cherryn albumi)|Man]]* (1996)
* *[[Blank Project]]* (2014)
* *[[Broken Politics]]* (2018)
* *[[The Versions]]* (2022)

## Lähteet
Alexander Bard

**Alexander Bengt Magnus Bard** (s. 17. maaliskuuta 1961 Motala, Ruotsi) on ruotsalainen kirjailija, muusikko ja tuottaja, joka tunnetaan parhaiten yhtyeistään *[[Army of Lovers]]*, *[[BWO]]* ja *Gravitonas*.

Bard opiskeli Tukholman kauppakorkeakoulussa 1984–1988. Bard on luennoinut vuodesta 1996 Euroopassa vuorovaikutteisuuden vallankumouksesta. Hän on kirjoittanut kolme kirjaa yhdessä mediatutkija Jan Söderqvistin kanssa. Hän kääntyi vuonna 1997  zarathustralaisuuteen.
Koinurit

**Koinurit** on vuonna 1989 perustettu  suomalainen kansanmusiikkiyhtye, jonka muodostavat Arto Järvelä (viulu ja mandoliini), Perttu Paappanen (viulu ja haitari), Marko Rantanen (haitari ja laulu), Tapani Varis (basso ja saksofoni) ja Olli Varis (kitara ja mandoliini). Variksen veljekset kuuluivat myös Värttinän kokoonpanoon sen alkuaikoina. Koinurit voitti perustamisvuonnaan pelimanniyhtyeiden Suomen-mestaruuden. 

Yhtye valittiin myös Kaustisen kansanmusiikkijuhlien Vuoden yhtyeeksi vuonna 1992.

## Diskografia
* *Yllätyspaartit* (Suomen kansanmusiikkiliitto, 1990)
* *Askon 3-rivinen* (Amigo, 1992)

## Lähteet
Rainy Lake

**Rainy Lake** (, ojibway. *gojijii-zaaga'igan*) on järvi Kanadan ja Yhdysvaltain rajalla. Rainy Lake laskee Rainy River -jokea pitkin Ontarion Fort Francesissa ja Minnesotan International Fallsissa sijaitsevan vesivoimalan kautta viimein Lake of the Woods -järveen.

Rainy Lake on suosittu urheilukalastajien kohde. Järvessä on runsaasti valkosilmäkuhaa, haukia, jättihaukia ja aurinkoahvenen sukuun kuuluvia kaloja.

## Historia
Järvi muodostui viimeisen jääkauden jälkeen 50&nbsp;000–10&nbsp;000 vuotta sitten. Agassiz-jääjärven vedenpinnan laskiessa alueelle muodostui useita pieniä järviö ja yli 4&nbsp;000 saarta Rainy Lakelle.

Pohjois-Amerikan alkuasukkaista alueella asuivat cree- ja assiniboine-intiaanit. Ensimmäinen alueella vieraillut eurooppalainen oli ranskalainen tutkimusmatkailija Jacques de Noyon vuonna 1688. Ensimmäisen tukikohdan järven länsirannalle rakensi Pierre La Vérendrye vuonna 1731. Nykyisin alue on tärkeä metsä- ja paperiteollisuuden raaka-aineen lähde.

## Lähteet

## Aiheesta muualla

*
Rob’n’Raz

**Rob’n’Raz** oli ruotsalainen duo, jonka jäsenet olivat tuottajat Robert Wåtz ja Rasmus Lindwall. Oman duonsa lisäksi he ovat tuottaneet levyjä muun muassa Leila K:lle ja Papa Deelle.

## Lähteet
Oleg Jankovski

**Oleg Ivanovitš Jankovski** (, 23. helmikuuta 1944 – 20. toukokuuta 2009) oli venäläinen näyttelijä. Jankovski oli suosittu teatteri- ja elokuvanäyttelijä. Teatterissa hän esiintyi useiden klassikkonäytelmien keskeisissä rooleissa, muun muassa Dostojevskin *[[Idiootti (romaani)|Idiootin]]* ruhtinas Myškininä, Tšehovin *[[Lokki (näytelmä)|Lokin]]* Trigorinina ja Shakespearen *[[Hamlet]]in* pääroolissa. Elokuvissa Jankovskin tunnetuimpia rooleja olivat *[[Kreutzer-sonaatti (elokuva)|Kreutzer-sonaatin]]* Pozdnytsev ja Andrei Gortšakovin osa Andrei Tarkovskin ohjaamassa *[[Nostalgia (elokuva)|Nostalgiassa]]*. Jankovski esiintyi myös pienessä roolissa Georgi Pjatakovina vuonna 1976 valmistuneessa suomalais-neuvostoliittolaisessa yhteistyöelokuvassa *[[Luottamus (elokuva)|Luottamus]]*.

## Lähteet

## Aiheesta muualla

* 
*
Folkkarit

**Folkkarit** on kaustislainen nykykansanmusiikkiyhtye, joka perustettiin 1989. Kokoonpano oli tuolloin Ville Ojanen (viulu, laulu), Sami Luoma (kitara), Timo Myllykangas (basso), Toni Niittykoski (kitara, mandoliini, laulu) ja Mika Virkkala (viulu, mandoliini). Kaustisen Kansanmusiikkijuhlat nimesi Folkkarit vuoden yhtyeeksi 1995.

## Levytykset
*Folkkarit (EP, 1990) 
*Toinen Eepee (EP, 1991) 
*Pako pohjanmaalta (1994) 
*Hannunmaalta koilliseen (1997) 
*Vihreä joulu (EP, 1997)

## Aiheesta muualla
http://www.sjoki.uta.fi/~latvis/yhtyeet/folkkarit/index.html
Aarto

**Aarto** on suomalainen nimi, joka esiintyy sekä sukunimenä että miehen etunimenä. Nimi on Artturi-nimen kansanomainen muunnos. Aarton nimipäivä, 12. lokakuuta, on kuitenkin sama kuin Aarren. 

Digi- ja väestötietoviraston tietojen mukaan nimi Aarto on Suomessa annettu 1900-luvun alusta vuoden 2019 loppuun mennessä 594 henkilölle, joista suurin osa on syntynyt vuosien 1920 ja 1960 välisenä aikana. Sukunimenä Aarto oli lokakuussa 2020 kaikkiaan 57 suomalaisella henkilöllä.

## Tunnettuja Aartoja

### Aarto etunimenä

* Aarto Henttonen, The Creatures -yhtyeen kitaristi

### Aarto sukunimenä
*Tuomas Aarto, suomalainen yritysjohtaja
* Uuno Aarto (1894–1928), säveltäjä, sanoittaja ja näyttelijä

## Lähteet
Araknoidi (astrogeologia)

**Araknoidi** tarkoittaa astrogeologiassa suurta seittimäistä pinnanmuotoa, jonka syntytapaa ei tarkkaan tunneta. Niitä on toistaiseksi löydetty ainoastaan Venuksen pinnalta. Araknoidit muodostuvat samankeskisistä soikeista kehistä, joita ympäröivät mutkikkaat halkeamaverkostot. Nämä muodostelmat saattavat olla läpimitaltaan jopa 200 kilometriä. Tähän mennessä Venuksesta on löydetty yli 30 araknoidia.

## Lähteet
Polányi

**Polányi** tai **Polanyi** on muun muassa seuraavien henkilöiden sukunimi:

* John Charles Polanyi (s. 1929), unkarilais-kanadalainen kemisti, Nobelin kemianpalkinnon saaja
* Karl Polanyi (1886–1964), unkarilais-yhdysvaltalainen taloushistorioitsija
* Michael Polanyi (1891–1976), unkarilais-brittiläinen kemisti, taloustieteilijä ja filosofi
HMS Glasgow (1909)

**HMS Glasgow** oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.

## Tilaus ja valmistus
Alus tilattiin osana vuosien 1908-1909 laivasto-ohjelmaa Fairfield Shipbuilding and Engineering Companyltä Govanista Skotlannista, missä köli laskettiin 25. maaliskuuta 1909. Alus laskettiin vesille 30. syyskuuta ja valmistui 19. huhtikuuta 1910.

## Palvelus
Palvelukseen otettaessa alus liitettiin Kotilaivaston 2. taistelulaivaviirikköön tiedustelijaksi, mistä alus lähetettiin 1911 Etelä-Amerikkaan. Alus otettiin Etelä-Amerikassa uudelleen palvelukseen syyskuussa 1912. Se oli 1913 Länsi-Atlantilla, josta se palasi elokuussa 1914 Etelä-Amerikkaan.

Alus valtasi 16. elokuuta 1914 saksalaisen kauppalaivan SS *Catherinan*. Alus taisteli 1. marraskuuta yhdessä ''HMS Good Hopen'' ja ''HMS Monmouthin'' kanssa Saksan keisarikunnan laivaston Itä-Aasian laivueen risteilijöitä vastaan Coronelin taistelussa. Alus pääsi pakenemaan yhdessä apuristeilijä *HMS Otranton* kanssa  Port Stanleyyn kärsittyään vaurioita tykkitulessa.

Alus otti osaa 8. joulukuuta Falklandsaarten taisteluun yhdessä ''HMS Invinciblen'' ja ''HMS Inflexiblen'' kanssa. Taistelun kuluessa alus upotti yhdessä ''HMS Cornwallin'' kanssa Saksan keisarikunnan laivaston risteilijä *[[SMS Leipzig]]in*. Se osallistui taistelusta paenneen saksalaisen risteilijän *[[SMS Dresden]]in* takaa-ajoon yhdessä ''HMS Kentin'' kanssa. Saksalaisristeilijä tuhoutui 14. maaliskuuta 1915 lyhyen taistelun jälkeen.

Vuonna 1915 alus liitettiin Välimeren laivastoon. Alus osallistui kaappari *Möwen* jahtaamiseen helmikuussa ja syyskuussa 1916. Vuonna 1917 se siirrettiin 8. risteilijäviirikköön Adrianmerelle, kunnes se siirrettiin kesäkuussa 1919 Gibraltarille.

Alus palasi Englantiin vielä vuonna 1919. Alus poistettiin palveluksesta toukokuussa 1920. Se sijoitettiin 1921 Portsmouthiin koululaivaksi. Aluksen aseistus poistettiin tammikuussa 1925, ennen lopullista palveluksesta poistamistaan 1926. Alus sijoitettiin poistolistalle maaliskuussa 1926 ja se myytiin romutettavaksi 29. huhtikuuta 1927 Wardille Morecambeen.

## Lähteet
*
*
*

### Viitteet
Pettolapsi

**Pettolapsi** on lapsi, joka toisen sukuasemaa loukaten esitetään jonkun muun naisen kuin lapsen oikean äidin synnyttämäksi.

## Rangaistussäännökset pettolapsen esiintuomisesta

Pettolapsen esiintuominen on rikos, josta seuraa rangaistus. Siitä säädetään rikoslain (39/1889) 18 luvun 2 pykälässä. Teosta rangaistaan vankeudella. Jos teolla pyritään hankkimaan hyötyä tai vahingoittamaan toista, rangaistuksena oli kuritushuonetta enintään viideksi vuodeksi ja kansalaisluottamuksen menettäminen. Myös yritys on rangaistava. Vuoden 1974 lakiuudistuksessa rikoslain aiemmat kuritushuonerangaistukset muutettiin tavanomaisiksi vankeusrangaistuksiksi. Pettolapsen esittävälle henkilölle määrättävän vankeusrangaistuksen vähimmäiskestoksi tuli 6 kuukautta ja enimmäiskestoksi 5 vuotta.

## Lähteet
Apple Lossless

**Apple Lossless** (myös **Apple Lossless Encoder**, **ALE**, tai **Apple Lossless Audio Codec**, **ALAC**) on Applen vuonna 2001 julkaisema äänitiedostomuoto häviöttömälle pakkaukselle.

Apple Lossless -muotoon pakatut tiedostot vievät noin puolet vähemmän tilaa pakkaamattomaan dataan verrattuna. Testaajat ovat todenneet pakattujen tiedostojen olevan kooltaan 40–60&nbsp;prosenttia pakkaamattomista tiedostoista riippuen tallennetun musiikin tyypistä, mikä on verrattavissa muihin pakkausalgoritmeihin ja tiedostomuotoihin.

## Lähteet
Voimistelu kesäolympialaisissa 1956

**[[Voimistelu]] [[Kesäolympialaiset 1956|kesäolympialaisissa 1956]]** järjestettiin 3.–7. joulukuuta. Voimistelussa kilpailtiin viidessätoista lajissa, joista kahdeksan oli miehille ja seitsemän naisille. Kaikki tapahtumat järjestettiin West Melbourne Stadiumilla. 

## Mitalit

### Miehet

### Naiset

 : Jakoivat mitalin

## Mitalitaulukko

## Lähteet

*
I. E. Kerkkola

**Iivar Edvard Kerkkola** (sukunimi aik. *Englund*; 19. maaliskuuta 1873 Rautalampi – 12. elokuuta 1943 Rautalampi) oli suomalainen lyseon lehtori, valantehnyt kielenkääntäjä ja kirjailija. Hän käytti kirjailijanimeä **Ahti Mertala**.

Kerkkolan vanhemmat olivat sahanhoitaja Jakob Englund ja Eeva Valtonen. Hän pääsi ylioppilaaksi Viipurin klassillisesta lyseosta 1893 ja valmistui Helsingin yliopistosta filosofian kandidaatiksi 1898 ja filosofian maisteriksi 1900.

Kerkkola oli Turun suomalaisen lyseon saksan ja ranskan kollegana 1901-1910, Viipurin suomalaisen lyseon lehtorina 1910-1911, Sortavalan realilyseon lehtorina 1911-1917 sekä viimeksi Tampereen klassillisen lyseon lehtorina vuodesta 1917 alkaen. 

## Teoksia
* *Deutsche Stilproben : lesestücke : für die oberen Klassen höherer Lehranstalten ausgewählt und bearbeitet*.   Otava 1909
* *Tieteelliskäytännöllisä apukeinoja saksan kieliopin opetukseen*.  Tekijä, Turku 1909
* *Grands écrivains français modernes*.  Otava 1910
* *Aakkosellinen sanasto oppikirjaan Grands écrivains francais modernes*, tekijät I. E. Kerkkola ja V. Teirivaara.  Otava 1911
* *Apukeinoja saksan kieliopin opetukseen*, teoksessa *Sortavalan lyseo. Kertomus lukuvuodelta 1914–1915*.  Sortavala 1915
* *Aakkosellinen sanasto I. E. Kerkkolan lukukirjaan Deutsche Stilproben*, tekijät I. E. Kerkkola ja A. Paasio.  Otava 1916
* *Apukeinoja saksan kieliopin ja kirjoituksen oppimiseen*.  Otava 1916
* *Pohjan pauloissa*, romaani.  Gummerus 1935 (nimimerkillä *Ahti Mertala*)

## Lähteet
* 
* Pohjoissavolaisen kaunokirjallisuuden bibliografia : Ahti Mertala
Sukuoikeus

**Sukuoikeus** on oikeustieteellinen käsite, jolla on kaksi merkitystä.

Sukuoikeus on ihmiselle johonkin sukuun tai perheeseen kuulumisen perusteella muodostuva oikeus. Esimerkiksi perintö on sukuoikeus. Jos joku ottaa itselleen väärän nimen tai menettelee muuten vilpillisesti hankkiakseen toiselle kuuluvan sukuoikeuden, hän syyllistyy sukuoikeuden vilpilliseen anastamiseen. Siitä seuraa rikoslaissa määrätty rangaistus (rikoslaki, 39/1889, 18 luku). Rikoksia sukuoikeutta vastaan ovat aviopetos eli väärän nimen tai säädyn ilmoittaminen avioliitoa solmittaessa ja avioesteen salaaminen, pettolapsen esiintuominen, lapsen vaihtaminen ja perinnön hankkiminen vilpillisin keinoin.

Sukuoikeus tarkoittaa myös sukujen välistä oikeutta, joka väistyi keskusvallan aseman vahvistumisen myötä syntyneen valtiollisen oikeuden tieltä, mutta sitä esiintyy yhä luonnonkansoilla. Tällainen oikeus on sukujen välistä ja yksilön asema määrittyy suvun jäsenenä. Yksilö ei ole oikeussubjekti ja suvut ovat oikeudenkäytön asianosaisia. Halveksittavan teon tai rikoksen tehnyt yksilö joutuu suvun ulkopuolelle ja jää ilman suojaa ja oikeutta. Suvun reagointikeinona on kosto, jolloin jokainen oikeudenloukkaus voi johtaa sukusotaan. Sukuoikeutta edustaa esimerkiksi 700-luvulla eaa. syntynyt Mooseksen laki. Jo varhainen valtiollinen oikeus pyrki koston estämiseen ja rajoittamiseen. Varhaiset tapaoikeuden oikeuslähteet ovat useimmiten luetteloja loukkaavista teoista seuraavista hyvityksistä. Sukuoikeus tulee esiin esimerkiksi Ruotsin keskiaikaisissa maakuntalaeissa, joiden mukaan sukulaisilla oli oikeus surmata verekseltään kiinniotettu murhaaja. Vuoden 1734 laissa sukuoikeutta edustivat sukulunastussäännökset. Sukuoikeuden jäänteet katoavat siinä vaiheessa, kun oikeudellinen sääntely keskittyy keskenään tasavertaisten kansalaisten toimintaan.

## Lähteet
Luettelo suomenkielisistä manhwasarjoista

Suomeksi ilmestyneet manhwasarjat.

## A

## K

## L

## T

## Katso myös

* Luettelo mangasarjoista
* Luettelo suomenkielisistä mangasarjoista

## Aiheesta muualla

* Suomimanga.net  Ajantasainen lista suomeksi ilmestyneistä manga- ja manhwasarjoista.
Sukuasema

**Sukuasema** on sellaisten oikeuksien ja velvollisuuksien muodostama kokonaisuus, jonka ihminen saa kuuluessaan johonkin sukuun. Sukuasema muodostuu sukuoikeuksien perusteella. Sukuaseman loukkaamisesta on säädetty rangaistus rikoslain 18 luvun 2 pykälässä. Loukkaus tapahtuu, jos joku tahallaan tuo esiin pettolapsen, vaihtaa lapsen tai muulla tavoin loukkaa toisen sukuoikeutta. Teosta rangaistaan vankeudella. Jos teolla hankitaan hyötyä tai se tehdään toista vahingoittaakseen, tuomittiin aiemmin kuritushuoneeseen korkeintaan 5 vuodeksi ja menettämään kansalaisluottamuksensa.

Sukuaseman järjestäminen on ongelmallista käytettäessä keinollisia lisääntymismenetelmiä eli toisen miehen tai naisen luovuttamia sukusoluja. Tällöin äidin kumppani ei ole lapsen biologinen isä. Luovutettua munasolua käytettäessä lapsen synnyttäjä ei ole tämän biologinen äiti. Suomen lainsäädännössä asiasta säädetään isyyslaissa (700/1975, 3a §). Sen mukaan hedelmöityshoidon tuloksena syntyneen lapsen isäksi vahvistetaan mies, joka yhteisymmärryksessä äidin kanssa antaa suostumuksensa hoitoon. Jos hoitoa on annettu naiselle yksin, lapsen isäksi vahvistetaan siittiöiden luovuttaja. Luovutetusta sukusolusta tai alkiosta syntyneellä henkilöllä on oikeus saada tietää luovuttajan henkilöllisyys 18 vuotta täytettyään.

## Lähteet
Man on the Moon: The End of Day

**Man on the Moon: The End of Day** on rap-artisti Kid Cudin ensimmäinen studioalbumi. Se julkaistiin 15. syyskuuta 2009. Albumia myytiin ensimmäisellä viikolla 104,419 kappaletta ja se sijoittui Billboard 200 -listan 4. sijalle.

## Kappaleet
Suluissa kappaleiden tuottaja.

;Act I – The End of Day
#
#
#

;Act II – Rise of the Night Terrors
#
#
#

;Act III – Taking a Trip
#
#
#

;Act IV – Stuck
#
#
#
#

;Act V – A New Beginning
#
#

### Deluxe Edition
#
#
#

## Samplet
* Orchestral Manoeuvres in the Dark – ”ABC (Auto-Industry) (kappale ”Simple As...”)
* Menahan Street Band – ”The Traitor (kappale ”Solo Dolo”)
* Lady Gaga – Poker Face (Piano & Voice Version) (kappale ”Make Her Say”)
* Lou Rawls – Early Morning Love (kappale ”Hyyerr”)
* Nosajthing – Aquarium (kappale ”Man on the Moon (The Anthem)”)

## Arvostelut
* AnyDecentMusic?: 6.5/10
* Metacritic: 71/100
* Allmusic: 
* Entertainment Weekly: A–
* Pitchfork Media: 4.1/10

## Listasijoitukset

## Lähteet
IX (albumi)

__NOTOC__
**IX** on Zero Ninen yhdeksäs studioalbumi, joka julkaistiin 9. syyskuuta 2009. Levyn nimi viittaa yhdeksänteen albumiin.

Albumi debytoi Suomen virallisen listan sijalla 20.

## Kappaleet
#
#
#
#
#
#
#
#
#
#
#
#

## Arvostelut
* Desibeli.net: 
* Imperiumi.net: 
* Keskisuomalainen: *positiivinen*
* Soundi: 

## Lähteet

## Aiheesta muualla
* 
*
Runnin’ Off at da Mouth

**Runnin' Off at da Mouth** on rap-artisti Twistan ensimmäinen studioalbumi. Albumi julkaistiin vuonna 1992. Twista julkaisi albumin käyttäen nimeä *Tung Twista*.

## Taustatietoa
Albumi julkaistiin sen jälkeen, kun Twista oli päässyt Guinnessin ennätysten kirjaan maailman nopeimpana räppärinä.

Albumilta julkaistiin singlet "Peace Sign" ja "Mista Tung Twista".

## Kappaleet
# "Ratatattat" – 3:42
# "Razzamatazz/Jazzamatazz" – 3:24
# "No Peace Sign" – 3:48
# "Nun ah Y'all Can Hang" – 3:55
# "Mista Tung Twista" feat. Tyrone Chilifoot – 4:08
# "Back 2 School" – 3:37
# "One Down, 2 2 Go" – 3:21
# "Frum da Tip of My Tongue" – 3:01
# "Snap Happy" – 3:49
# "Runnin' Off Da Mouth" - 4:18
# "Say What" - 4:02
Silmä silmästä

**Silmä silmästä** voi viitata seuraaviin elokuviin:
**[[Silmä silmästä (Jack Nelsonin ohjaama elokuva)|Silmä silmästä]]* (*The Mysterious Stranger*), Jack Nelsonin ohjaama vuoden 1925 yhdysvaltalainen elokuva
**[[Silmä silmästä (Chester M. Franklinin ohjaama elokuva)|Silmä silmästä]]* (*Wild Justice*), Chester M. Franklinin ohjaama vuoden 1925 yhdysvaltalainen elokuva
**[[Silmä silmästä (vuoden 1948 elokuva)|Silmä silmästä]]* (*Coroner Creek*), vuoden 1948 yhdysvaltalainen elokuva
**[[Silmä silmästä (vuoden 1972 elokuva)|Silmä silmästä]]* (*Jeremiah Johnson*), vuoden 1972 yhdysvaltalainen elokuva
**[[Silmä silmästä (vuoden 1981 elokuva)|Silmä silmästä]]* (*An Eye for an Eye*), vuoden 1981 yhdysvaltalainen toimintaelokuva
**[[Silmä silmästä (vuoden 1996 elokuva)|Silmä silmästä]]* (*Eye for an Eye*), vuoden 1996 yhdysvaltalainen elokuva
**[[Silmä silmästä (vuoden 1999 elokuva)|Silmä silmästä]]*, vuoden 1999 suomalainen kauhuelokuva
**[[Beck – Silmä silmästä]]* (*Beck – Öga för Öga*), ruotsalainen jännityselokuva

**Silmä silmästä** voi tarkoittaa myös Raamatun sanontaa *[[Silmä silmästä, hammas hampaasta]]*.
HMS Gloucester (1909)

**HMS Gloucester** oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.

## Valmistus

Alus tilattiin William Beardmore and Companyltä, missä köli laskettiin 15. huhtikuuta 1909. Alus laskettiin vesille 28. lokakuuta ja otettiin palvelukseen lokakuussa 1910.

## Palvelus
Palvelukseen otettaessa alus liitettiin Kotilaivaston 1. taistelulaivaviirikköön ja se otettiin uudelleen palvelukseen tammikuussa 1913  Välimeren laivaston 2. risteilijäviirikköön. Elokuussa 1914 alus määrättiin etsimään Saksan keisarikunnan laivaston *[[SMS Goeben]]iä* ja *[[SMS Breslau]]ta*. Operaation aikana alus oli amiraali Archibald Berkeley Milnen  lippulaivana ja sen onnistui osua yhdellä laukauksella *Breslaun* vesirajan alapuolelle, mikä ei kuitenkaan estänyt saksalaisalusten pakoa. Alus palveli myöhemmin samana vuonna Afrikan länsirannikolla etsien saksalaisia kaappareita kuten marraskuussa *[[SMS Emden (1908)|SMS Emdeniä]]*.

Marraskuussa alus palasi Välimeren laivastoon, kunnes alus  piti liittää Suuren laivaston 3. risteilijäviirikköön. Alus kuitenkin lähetettiin Länsi-Afrikan vesille etsimään saksalaista apuristeilijää *Kronprinz Wilhelmiä*. Se liitettiin vasta helmikuussa 1915 Suuren laivaston 3. risteilijäviirikköön. Se valtasi helmikuussa saksalaisen tukilaiva *Maedonian*.  Alus osallistui huhtikuussa 1916 Irlannin kansannousun tukahduttamiseen tulittamalla Galwayn kaupunkia. Alus siirrettiin 2. risteilijäviirikköön, jonka mukana se osallistui 31. toukokuuta - 1. kesäkuuta Skagerrakin taisteluun.

Joulukuussa 1916 alus siirrettiin Adrianmerelle 8. risteilijäviirikköön, missä se palveli sodan loppuun lukuun ottamatta käyntiä Itä-Intiassa huhtikuussa 1917.

*Gloucester* poistettiin palveluksesta ja se sijoitettiin huhtikuussa 1919 Devonportin reserviin. Alus siirrettiin maaliskuussa 1920 poistolistalle ja se myytiin romutettavaksi 9. toukokuuta 1921 Wardille Portisheadiin ja Briton Ferryyn.

## Lähteet
*
*

### Viitteet
Hauhon Sisu

**Hauhon Sisu** on vuonna 1945 perustettu Hauholla toimiva urheilun yleisseura. Seura on harjoittanut muun muassa yleisurheilua, painonnostoa, suunnistusta ja jääkiekkoa. Seuran menestyneimpiin urheilijoihin kuuluu Jukka-Pekka Rantio, jolla on lukuisia suunnistuksen Suomen mestaruuksia. Hauhon sisun jääkiekko joukkue tunnetaan nykyään nimellä SiSu Hockey. 

## Aiheesta muualla
*
Resurrection (Twistan albumi)

**Resurrection** on rap-artisti Twistan toinen studioalbumi. Albumi julkaistiin lokakuussa 1994.

Albumi oli ensimmäinen albumi, joka julkaistiin nimellä *Twista*. Edellinen albumi *[[Runnin' Off at da Mouth]]* julkaistiin nimellä *Tung Twista*.

## Kappaleet
#
#
#
#
#
#
#
#
#
#
#
#
A Kid Named Cudi

**A Kid Named Cudi** on rap-artisti Kid Cudin heinäkuussa 2008 julkaistu mixtape.

## Kappaleet
Lähde:

## Lähteet
Per Hellmyrs

**Per Hellmyrs** (s. 18. maaliskuuta 1983) on ruotsalainen jääpalloilija, pelipaikaltaan keskikenttäpelaaja. Hänet valittiin Ruotsin vuoden miesjääpalloilijaksi vuonna 2009.

Per Hellmyrs pelasi aikuisuransa kahdeksan ensimmäistä kautta kasvattajaseurassaan Edsbyns IF:ssä. Välissä hän pelasi yhden kauden venäläisessä Raketa Kazanissa. Hellmyrs saavutti  Edsbynin riveissä hän saavutti viisi Ruotsin-mestaruutta sekä yhden hopean. Edsbynin jälkeen hän siirtyi naapurikaupungin Elitserie-seuran Söderforsin Bollnäsin riveihin. Kolmen Bollnäs-kauden aikana Hellmyrs saavutti yhden Ruotsin mestaruushopean keväällä 2011. Hellmyrs siirtyi Daniel Berlinin ja Daniel Mossbergin kanssa keväällä 2012 Venäjän liigan huippuseuraan Moskovan Dynamo. Siellä Berlin saavuttikin heti ensimmäisenä kautenaan Venäjän jääpallomestaruuden, Champions Cupin voiton ja Maailmancupin voiton. Syksystä 2014 alkaen Hellmyrs on pelannut Bollnäsin riveissä ja on ollut voittamassa kolmannen Ruotsinmestaruushopean keväällä 2017.

Ruotsin maajoukkueessa hän on saavuttanut maailmanmestaruuden, ja hänet on valittu MM-tähdistökentälliseen. Kaikkiaan Per Hellmyrsillä on takanaan 133 maaottelua kevään 2019 jälkeen.

## Saavutukset
**Maajoukkueessa**
* 5 MM-kultaa: 2005, 2009,  2010, 2012 ja 2017
* 8 MM-hopeaa: 2006, 2007, 2008, 2013, 2014, 2015, 2018 ja 2019,
* MM-pronssi: 2016

**Seurajoukkueissa**
* 5 Ruotsin mestaruutta: 2004, 2005, 2006, 2007 ja 2008 Edsbynin riveissä,
* 3 Ruotsin mestaruushopeaa: 2009 Edsbynin riveissä sekä 2011 ja 2017 Bollnäsin riveissä,
* Venäjän mestaruus: 2013 Moskovan Dynamon riveissä, 
* Venäjän mestaruushopea: 2014 Moskovan Dynamon riveissä,
*Maailmancupin voitto 2013 Moskovan Dynamon riveissä ja 2019 Bollnäsin riveissä,
*Jääpallon Champions Cup 2013 Moskovan Dynamon riveissä.

**Henkilökohtaisesti**
* Vuoden Ruotsin jääpalloilija: 2009

## Lähteet

## Aiheesta muualla

* Profiili IBDB:ssä
* profiili rusbandy.ru:ssa
Trujillo (täsmennyssivu)

**Trujillo** voi tarkoittaa seuraavia:
* Trujillo, kaupunki Perussa
* Trujillo, kaupunki Hondurasissa
* Trujillo, kaupunki Venezuelassa, Trujillon osavaltion pääkaupunki
* Trujillo, Venezuelan osavaltio
* Ciudad Trujillo, Santo Domingon nimi Rafael Leónidas Trujillon valtakaudella 1930–1961
* Trujillo (D101), Dominikaanisen tasavallan sotalaiva, alkujaan Britannian kuninkaallisen laivaston *HMS Hotspur (H01)*
* Chico Trujillo, chileläinen yhtye

* sukunimi:
** Alfonso López Trujillo (1935–2008), kolumbialainen kardinaali
** Alfredo Kraus Trujillo (1927–1999), espanjalainen oopperalaulaja
** Augusto Trujillo Arango (1922–2007), kolumbialainen katolinen arkkipiispa
** Beatriz Alberta Cariño Trujillo (1973–2010), meksikolainen ihmisoikeusaktivisti ja henkirikoksen uhri
** Chad Trujillo (s. 1973), yhdysvaltalainen tähtitieteilijä, kääpiöplaneettojen löytäjä
** Rafael Leónidas Trujillo (1891–1961), Dominikaanisen tasavallan diktaattori 1930–1961
** Rafael Trujillo (s. 1975), espanjalainen kilpapurjehtija
** Ramfis Trujillo (1929–1969), Rafael Leónidas Trujillon poika, Dominikaanisen tasavallan lyhytaikainen presidentti
** Robert Trujillo (s. 1964), yhdysvaltalainen bassokitaristi ja laulaja
** Samuel Silverio Buitrago Trujillo (1930–1990), kolumbialainen katolinen arkkipiispa
Greatest Hits (Aqua)

**Greatest Hits** on Aquan kokoelmalevy, joka julkaistiin Suomessa ja muualla Euroopassa 22. syyskuuta 2009. Tanskassa kokoelmalevy julkaistiin 15. kesäkuuta 2009. Levy sisältää 16 aikaisemmin levytetyn kappaleen lisäksi kolme uutta kappaletta: "My Mamma Said", "Live Fast Die Young" ja "Back To The 80's".

## Kappalelista
#
#
#
#
#
#
#
#
#
#
#
#
#
#
#
#
#
#
#

## Singlet

"Back To The 80's" julkaistiin 25. toukokuuta. Kappaleesta on tehty kaksi erilaista versiota. Ensimmäisessä versiossa René Dif laulaa: "And Michael Jackson's skin was black", kun taas toisessa versiossa lauletaan: "And Arnie told us I'll be back". Tällä eleellä Aqua halusi kunnioittaa edesmennyttä popin kuningasta.

Kahdesta uudesta kappaleesta, "My Mamma Said" sekä "Back To The 80's", on tehty musiikkivideot.

## Lähteet
Adrenaline Rush

**Adrenaline Rush** on rap-artisti Twistan kolmas studioalbumi. Albumi julkaistiin 24. kesäkuuta 1997. Albumi myi myöhemmin kultaa.

## Kappaleet
# "Intro"  – 2:04
# "Adrenaline Rush (feat. Yung Buk of Psycho Drama)"  – 3:43
# "Death Before Dishonor"  – 4:30
# "It Feels So Good"  – 6:08
# "Overdose"  – 4:16
# "Mobster's Anthem" (feat. Liffy Stokes, Mayze)  – 5:07
# "Get Her in tha Mood"  (skit)   – 1:29
# "Emotions" (feat. Johnny P)  – 4:32
# "Unsolved Mystery"  – 4:45
# "Korrupt World" (feat. Psyde of Psycho Drama)  – 5:40
# "Get It Wet" (feat. Miss Kane)  – 4:03
# "No Remorse" (feat. Malif, Mayzes & Turtle Banxx)  – 4:32
# "Emotions" (Remix)  – 4:49

## Singlet
Markiesje

**Markiesje**, myös **hollannintulppaanikoira** (), on alankomaalainen koirarotu. Rotu on spanielityyppinen pieni seurakoira. Markiesje on melko harvinainen rotu, eikä sitä oikeastaan tavata Alankomaiden ulkopuolella. Kotimaassaan sen populaatio vuonna 2007 oli 1&nbsp;200 yksilöä. Rodun harvinaisuudesta huolimatta Tapio Eerola arvelee, että siitä tulee tulevaisuudessa hyvinkin suosittu.

## Ulkomuoto
Markiesje luokitellaan kääpiöspanieleihin, mutta sillä ei kuitenkaan tule olla dwarfismiin viittaavia piirteitä. Sitä kuvaillaan elegantiksi, hienorakenteiseksi ja rungoltaan suorakaiteen muotoiseksi. Silkkisessä ja kiiltävässä karvapeitteessä on runsaat hapsut. Ainoa hyväksytty väritys on musta, jossa kuitenkin sallitaan pienet valkoiset merkit rintakehässä, käpälissä ja hännänpäässä. Säkäkorkeus vaihtelee uroksella 34–39 cm (ihanne 37 cm) ja nartulla  32–37 cm (ihanne 35 cm) välillä. Paino on sukupuolta tarkemmin määrittämättä noin 9–10 kg.

## Luonne ja käyttäytyminen
Tyypillinen markiesje on rauhallinen, ystävällinen, tasapainoinen ja älykäs. Sen ei koskaan tule olla arka, hermostunut tai ärhentelevä, eikä se saa suhtautua vieraisiin pelokkaasti. Sitä kuitenkin kuvaillaan tarpeen vaatiessa hyväksi vahtikoiraksi.

## Alkuperä
Jo 1600- ja 1700-luvuilla Alankomaissa tunnettiin paikallinen *spioen*-tyyppinen (spanielimainen) koira, joka kuvattiin usein sen aikaisissa maalauksissa. Sitä pidetään nykyisen rodun kantamuotona. Desmond Morriksen mukaan markiesje olisi syntynyt mannermaisen kääpiöspanielin, bretonin ja kääpiövillakoiran välisistä risteytyksistä.

Markiesjea on tavattu nykyisessä muodossaan joskus 1980-luvulla, mutta rotu alkoi uhkaavasti hävitä ja sitä alettiin elvyttää papillonin avulla, mikä näkyy selvästi sen ulkomuodossa. Vuonna 1999 se saatiin viimein vakiinnutettua rotutyypiltään ja Hollannin Kennelliitto hyväksyi sen virallisesti alankomaalaiseksi roduksi. Se on kotimaassaankin melko harvinainen virallisesta tunnustuksesta huolimatta, eikä se ole vielä kansainvälisen koiranjalostusliitto FCI:n hyväksymä. Suomeen tuotiin ensimmäinen markiesje 2016 ja toinen 2017. Vuonna 2019 rotu saavutti Suomessa Kennelliiton virallisen hyväksynnän. Ensimmäinen suomalainen pentue syntyi alkuvuodesta 2022.

## Lähteet

## Aiheesta muualla
William Thoresson

**Karl Tore William Thoresson** (31. toukokuuta 1932 Göteborg – 4. maaliskuuta 2026) oli ruotsalainen telinevoimistelija ja olympiavoittaja. Thoresson osallistui neljiin peräkkäisiin kesäolympialaisiin vuosina 1952–1964. Hän voitti urallaan permannolta olympiakultaa Helsingistä 1952, olympiahopeaa Melbournesta 1956 ja MM-pronssia Roomasta vuonna 1954. Hänet valittiin voimistelun Hall of Fameen vuonna 2001.

## Lähteet
* William Thoresson bio, Stats and Results  Olympics at Sports-Reference.com 
* Profiili Ruotsin olympiakomitea 

### Viitteet

## Aiheesta muualla
Synestesia (yhtye)

**Synestesia** on vuonna 2001 perustettu suomalainen metalliyhtye. Yhtye toimi aktiivisesti vuosina 2001-2012. ja teki comebackin vuonna 2025.

## Jäsenet
### Nykyiset
* Eero Kuusisto – laulu
* Kalle Aaltonen – kitara
* Jonne-Pekka Stenroos – kitara
* Eero Hammais – basso
* Timo Harju – rummut

## Diskografia
### Albumit
* *[[Nereus (albumi)|Nereus]]* (2012)
* *[[Feeniks (albumi)|Feeniks]]* (2009)

### EP:t
* *[[Aikamme orjat (albumi)|Aikamme orjat]] * (2003)
* *[[Heikkojen herralle (albumi)|Heikkojen herralle]] * (2006)
* *[[Ihmisen nimeen (albumi)|Ihmisen nimeen]]* (2007) 

Heikkojen herralle ja Ihmisen nimeen EP:t on julkaistu ilmaiseksi Creative Commons -lisenssin alla yhtyeen sivuilla.

### Singlet
* *[[Talvimyrkky (albumi)|Talvimyrkky]] * (2002)
* *Nimeni on Feeniks * (2009)
* Veden varaan (2025)

Nimeni on Feeniks single on julkaistu ilmaiseksi yhtyeen sivuilla.

## Lähteet

## Aiheesta muualla
* Yhtyeen viralliset sivut
Primo Scala and His Accordion Band

**Primo Scala and His Accordion Band** (tunnettiin myös nimillä **Don Porto and His Novelty Accordions** ja **Rossini's Accordions**) oli lontoolainen harmonikkayhtye, joka nautti aikanaan suurta suosiota Britannian tanssisaleissa ja yökerhoissa. Orkesteri teki satoja levytyksiä.

Orkesterin johtajana toimi lontoolainen Harry Bidgood (1898-1957), joka oli aloittanut muusikonuransa pianistina ja toimi myöhemmin levy-yhtiön johtajana Vocalion- ja Crystalate-yhtiöissä. Vuosina 1925-1937 jo Bidgoodin johtamat perinteiset tanssiorkesterit tekivät satoja levytyksiä. Hänen johtamansa harmonikkaorkesteri teki edelleen satoja levytyksiä eri pseudonyymeillä etenkin vuosina 1933-1944. Orkesterin kanssa yhteistyössä esiintyi useita tuon ajan tunnettuja laulajia, kuten Vera Lynn, Cavan O'Malley, Sam Costa ja Donald Peers. Orkesteri levytti nimellä "Don Porto and His Novelty Accordions" vuonna 1933 ja nimellä "Rossini's Accordions" noin vuonna 1935.

Bidgoodin harmonikkaorkesteri-pseudonyymeistä pitkäikäisin oli Primo Scala, millä nimellä orkesteri levytti vuodesta 1939 aina 1950-luvun alkuun saakka. Nimi on johdettu italialaisesta raskaan sarjan nyrkkeilymestarista Primo Carnerasta yhdistettynä herra Emilio Scalan sukunimeen. Emilio Scala voitti kuuluisan *Irish Sweepstake* -kilpailun aikanaan. Eksoottinen nimi vetosi yleisöön ja sopi hyvin aikansa harmonikkaorkesterille, tai ainakin sen arveltiin kuulostavan paremmalta kuin perienglantilaisen Harry Bidgoodin. Orkesteri myös esiintyi usein mustalaisiksi pukeutuneina, koska se halusi korostaa harmonikkaorkesterimusiikin "mannermaista" leimaa. Kuollessaan Bidgood tunnettiinkin paremmin Primo Scalana, kuin omalla nimellään.

## Lähteet
Kamikaze (Twistan albumi)

**Kamikaze** on rap-artisti Twistan neljäs studioalbumi. Albumi julkaistiin tammikuussa 2004. Ilmestyttyään albumi sijoittui Billboard 200 -listan ykköspaikalle.

## Taustatietoa
Albumi nosti Twistan suuren yleisön tietoisuuteen. Albumin ensimmäinen single "Slow Jamz" (feat. Kanye West & Jamie Foxx) sijoittui Billboard Hot 100 -listan ykköspaikalle. Maaliskuussa 2004 single myi platinaa. Itse albumikin myi myöhemmin platinaa. "Slow Jamz" löytyy myös Kanye Westin *[[The College Dropout]]* -albumilta.

## Kappaleet

## Singlet
* "Slow Jamz" (2003)
* "Overnight Celebrity" (2004)
* "Sunshine" (2004)
* "So Sexy" (2004)
* "So Sexy: Chapter II (Like This)" (2004)

## Listasijoitukset
Salohalli

**Salohalli** on monitoimihalli Salon Anisissa. Salohallin palloiluhalli toimii koripalloseura Vilpas Vikingsien sekä lentopalloseura LP Viesti Salon kotikenttänä. Palloiluhallin lisäksi Salohallissa on muun muassa kuntosali, musiikkiliikuntatila, yleisurheilutila ja keilahalli. Salohallissa pelattiin vuoden 2009 Davis Cupin Suomen ja Kyproksen välinen maaottelu. 

Vuonna 1998 valmistuneen Salohallin on suunnitellut Jukka Siren. Hallin sisääntulokatoksessa on Antti Maasalon suunnittelema kineettinen veistos *Liikkuen - leikkien - eläen*.

Salohallin pitopalvelu- ja catering-toiminnasta vastaa TiiPii Catering.

## Lähteet
Alexander Joseph Brunett

**Alexander Joseph Brunett** (17. tammikuuta 1934 Detroit, Michigan – 31. tammikuuta 2020 Seattle, Washington) oli yhdysvaltalainen katolisen kirkon arkkipiispa. Hänet vihittiin papiksi 13. heinäkuuta 1958 ja piispaksi 6. heinäkuuta 1994. Hän toimi vuosina 1994–1997 Helenan hiippakunnan piispana Montanassa. Vuonna 1997 hänestä tuli Thomas Joseph Murphyn seuraaja Seattlen arkkipiispana. 

Brunett oli elinikäinen Detroit Lions -fani.

## Lähteet

## Aiheesta muualla
* Catholic-hierarchy.org: Archbishop Alexander Joseph Brunett
The Day After

**The Day After** on rap-artisti Twistan viides studioalbumi. Albumi julkaistiin lokakuussa 2005 Atlantic Recordsin kautta.

Albumista julkaistiin myöhemmin chopped & screwed -versio. Skrätsäykset versioon teki Paul Wall.

## Kappaleet
#"The Day After" (feat. Syleena Johnson) (tuottanut Toxic)
#"Check That Hoe" (tuottanut Toxic)
#"Chocolate Fe's And Redbones" (feat. Johnny P) (tuottanut Toxic)
#"Get It How You Live" (tuottanut Scott Storch)
#"Lavish" (feat. Pharrell) (tuottanut The Neptunes)
#"Girl Tonite" (feat. Trey Songz) (tuottanut Usual Suspects)
#"Do Wrong" (feat. Lil' Kim) (tuottanut Toxic)
#"Heartbeat" (tuottanut Toxic)
#"Holding Down The Game" (tuottanut Cuzo)
#"When I Get You Home (A.I.O.U)" (feat. Pharrell & Jamie Foxx) (tuottanut The Neptunes)
#"So Lonely" (feat. Mariah Carey) (tuottanut Darkchild)
#"Had To Call" (feat. Snoop Dogg & Sleepy Eyed Jones) (tuottanut MAD)
#"Out Here" (feat. Juvenile & Speedknot Mobstaz) (tuottanut Cuzo)
#"I'm A Winner" (tuottanut Cuzo)
#"Hit the Floor" (feat. Pitbull) (tuottanut Mr. Collipark)

## Singlet
* "Girl Tonite" (2005)
* "Hit the Floor" (2005)
* "So Lonely" (2006)
Aapasirppisammal

**Aapasirppisammal** (*Warnstorfia procera*) kuuluu hetesirppisammalten sukuun.

## Ulkonäkö
Aapasirppisammal on punertavaversoinen, rentokasvuinen ja melko säännöllisesti haarova. Sen keskisuonelliset, etenkin tyvestä kuperat lehdet ovat sirppimäisesti samaan suuntaan käyristyneet.

## Levinneisyys
Aapasirppisammal kasvaa koko Suomessa.

## Elinympäristö
Aapasirppisammal kasvaa keskiravinteisissa aapasuonrimmissä sekä rannoilla ja järvissä, usein upoksissa.

## Lähteet
Mobstability

**Mobstability** on Chicagosta kotoisin olevien rap-artisti Twistan ja rap duo Speedknot Mobstazin yhteisalbumi, joka julkaistiin vuonna 1998. Albumilta julkaistiin yksi single: "In Your World", joka löytyy myös *[[Eläintohtori]]* -elokuvan soundtrackiltä.

## Kappaleet
# "Intro" 0:44
# "Crook County (Bone Thugs-N-Harmony Diss)" (feat. Psycho Drama) – 3:48
# "Mob Up – 4:32"
# "Front Porch" (feat. Danny Boy) – 5:17
# "In Your World" (feat. Christopher Williams) – 4:41
# "Legit Ballers" – 5:18
# "Mobstability" – 5:06
# "Party Hoes" – 4:35
# "Warm Embrace" – 6:17
# "Smoke Wit You" – 4:25
# "Loyalty" (feat. Shock The World) – 4:18
# "Motive 4 Murder" – 6:11
# "Dreams" – 5:12
# "Rock Y'all Spot" – 5:28

## Singlet
Adrenaline Rush 2007

__NOTOC__
**Adrenaline Rush 2007** on rap-artisti Twistan kuudes studioalbumi. Albumi julkaistiin Yhdysvalloissa 18. syyskuuta 2007.

## Taustatietoa
Albumi sijoittui ilmestymisviikollaan 10. sijalle Billboard 200 -listalla myyden 41&nbsp;000 kappaletta. Toisella viikolla albumia myytiin 18&nbsp;000 kappaletta, ja se putosi 49. sijalle.

Kesäkuussa 2008 albumia oli myyty 364&nbsp;000 kappaletta.

## Kappaleet

## Arvostelut
* Allmusic: 
* Pitchfork: 4.4/10

## Lähteet
HMS Liverpool (1909)

**HMS Liverpool** oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.

## Valmistus

Alus tilattiin Vickers Limitediltä, missä köli laskettiin 17. helmikuuta 1909. Alus laskettiin vesille 30. lokakuuta ja otettiin palvelukseen lokakuussa 1910.

## Palvelus
Palvelukseen otettaessa alus liitettiin Kotilaivaston 1. taistelulaivaviirikköön tiedustelijaksi. Vuonna 1913 alus siirrettiin koeajojen ja koulutuksen päätyttyä 2. risteilijäviirikköön, josta se siirrettiin edelleen 5. risteilijäviirikköön ensimmäisen maailmansodan alkaessa.

Alus osallistui 26. elokuuta 1914 Helgolandin taisteluun ja aluksen kannella ollut merimies sai surmansa sirpaleista taistelulaiva *[[HMS Audacious (1912)|HMS Audaciousin]]* ajettua miinaan 27. lokakuuta ja upottua räjähdyksen seurauksena. Se siirrettiin telakalle huollettavaksi marraskuussa moottoreissa havaittujen ja ampumatarvikkeiden varastoinnissa havaittujen vikojen vuoksi.

Tammikuussa 1915 alus liitettiin palvelukseen palatessaan 2. risteilijäviirikköön, josta se siirrettiin helmikuussa 3. risteilijäviirikköön Rosythiin. Alus osallistui Saksan keisarikunnan laivaston apuristeilijän *Kronprinz Wilhelmin* etsimiseen Länsi-Afrikan rannikolta. Se siirrettiin telakalle kesäkuussa 1915 kattiloissa havaittujen vikojen vuoksi.

Marraskuussa alus määrättiin Brindisiin, jossa se oli aina tammikuuhun 1918. Alus määrättiin marraskuussa Aegean meren laivueeseen ja se siirtyi Mustallemerelle rauhan astuttua voimaan. Alus operoi Mustallamerelle, kunnes se 1919 palasi Englantiin, missä se poistettiin palveluksesta.

*Liverpool* sijoitettiin kesäkuussa 1919 Devonportin reserviin, kunnes se siirrettiin poistolistalle maaliskuussa 1920. Alus myytiin romutettavaksi 8. marraskuuta 1921.

## Lähteet
*
*

### Viitteet